Foto:Vedran Tolić

HDZ je uvjeren u svoju pobjedu pa tako neki članovi predsjednika stranke Tomislava Karamarka već oslovljavaju s "premijeru", a izbornu noć prode u restoranu Gastro Globus kod Zagrebačkog Velesajma. DIP JE U 22 počeo s objavljivanjem prvih službenih, ali nepotpunih rezultata izbora. Nakon 31 posto obrađenih rezultata HDZ-ova koalicija ima 61 mandat (HDZ-u su pribrojana 3 mandata iz dijaspore).,

Događanja i atmosferu iz stožera HDZ-a pratite uživo na Indexu:

0:50 "Tri i pol godine pobjeda na izborima. Evo sada smo pobjedili na parlamentarnim izborima", rekao je šef HDZ-a Tomislav Karamarko dodajući da je dvije trećine građana glasalo za promjene. Šef HDZ-a pozvao je na zajedništvo sve one koji žele mijenjati situaciju u Hrvatskoj.

" Tko god je spreman borit se s nama za kvalitetu života u državi dobrodošao je. Sada imamo borbu za povećanje kvalitete života", rekao je Karamarko dodajući da će se boriti za svako radno mjesto i za one koji žele i misle napustiti Hrvatsku.

"Veselite se jer smo pobjedili", rekao je Karamarko na kraju spomenuvši prije toga još jednom borbu za "podizanje kvalitete života"

0:35 "Bitno je da je HDZ pobjednik izbora, i da će se već sutra krenuti u sastavljanje vlade. Treba razgovarati, jer u ovom trentku je najbitnija Hrvatska. Novi izbori nisu opcija, siguran sam da to ne bi bilo dobro za Hrvatsku", naglasio je Oleg Butković.

0:15 U stožeru HDZ-a nije se moglo ni slušati ni pratiti prijenos govora Zorana Milanovića od salve zvižduka i uvreda. Na kraju su iskučene televizije.

22:45 "Mi smo rekli da smo pobjednička koalicija, do kraja prebrojavanja glasova očekujemo konačnu pobjedu. Građani Hrvatske su očito odlučili jedan dio svog bunta dati Mostu, nitko ozbiljan danas ne bi rekao da ne bi razgovarao sa Mostom i dogovoriti koalicije za boljitak Hrvatske", rekao je Branko Hrg iz HSS-a dodajući da jeiznenađen što građani Hrvatske nisu više kaznili Kukuriku koaliciju. Hrg tvrdi da građani ne opraštaju neke stare grijehe i građani su uvijek u pravu.



"Mislim da nije vrijeme za fešte, ozbiljni smo i spremni već sutra uhvatiti se posla. Treba pokrenuti investicije, da se europski novac plasira u seoska dvorišta a ne velikim sustavima. Decentralizacija, država je neuređen, treba ja urediti na pravi način", zaključio je Hrg.

21:11 "Nije nas zabrinulo, sve je očekivano, s obzirom na ankete očito je da je HDZ pobjednik izbora, i očekujemo još nekoliko mandata", rekla je Dubravka Šuica odgovarajući na pitanje je li zabrinuta rezultatima izbora. Šuica kaže da će predsjednica definitivno dati mandate onome tko će imati relativnu većinu, a očito je da će to biti Domoljubna koalicija i HDZ.



"U ovom trenutku ne bi htjela spekulirati na koju će stranu MOST, ali sam uvjerena da je Petrov mnogo bliži Domoljubnoj koaliciji. Zato što poznajem ljude i strukturu MOSTa, ali najvažnije je pričekati službene rezultate koje će nama ići u prilog. Nije realno da će se MOST upustiti u eksperiment da idemo u nove izbore", rekla je Šuica.

23:00 "Očigledno, mandati se mijenjaju, ali vidimo da raste potpora za Domoljubnu koaliciju i to je jedan pokazatelj koliko su izlazne ankete neprecizne. Pogreške od 10-15 posto pokazuje da su izlazne ankete izlišne", rekao je Miroslav Tuđman dodajući da SDP čini sve da ostane na vlasti pa tako pozivaju sve s lijevog i desnog političkog spektra.



Za Tuđmana ovo je bila najneuspješnija Vlada u Europi.



"Bilo bi opasno da jedna takva vlada s tako nesposobnim ljudima nastavi upravljati Hrvatskom, ali ja mislim da oni neće biti u mogućnosti sastaviti novu vladu. Meni je kriterij (za koaliciju) program i sadržaj, vjerujem da će i predsjednik stranke Karamarko po toj osnovi tražiti partnere, vjerujem da će nova koalicija, rađena po toj osnovi, biti uspješna.", zaključio je Tuđman.

22:25 "Ovo što je DIP sad objavio je ono što smo cijelo vrijeme tvrdili, da ćemo biti pobjednici. DIP je potvrdio da ankete nisu vjerodostojne, mi smo na to upozorili. Očekujemo da će se na ovaj način sve nastaviti, da ćemo biti pobjednici s većinom u Saboru", rekao je tajnik HDZ-a Kovač.

22:22 U stožeru je veliko kolo. Pleše i pjeva. "Večeras je naša fešta, neka nas Milanović čuje"-

22:19 U HDZ-ovom stožeru se jedva čuje od buke.





"Ja sam i prije sat vremena kazao da ćemo imati 10-ak mandata više, Hrvatska pokazuje što sada želi, očekuje i kakve vrijednosti očekuje. To sigurno nisu recidivisti koji su Hrvatsku vratili unazad. Mislim da će nam prednost narasti za još nekoliko mandata", rekao je Marić nakon prvih službenih, ali nepotpunih rezultata izbora. Tvrdi i kako će večeras SDP otići u arhiv povijesti i neće biti u poziciji da s ikim pregovaraju.



"Naš program se temelji na reformama i upravljanju državom, a to može samo onaj koji voli domovinu. U MOST-u sigurno ima mnogih koji su na tom tragu", rekao je Marić.

22:17 U HDZ-u slave, na kraju večeri očekuju 71 mandat.

22:16 "Od početka sam govorio da će biti između 10 i 12 mandata razlike, značajna pobjeda HDZ-ove koalicije nad SDP-ovom koalicijom. Most ima značajan rezultat, to je jedan skup različitih osoba koji imaju različite poglede. Neki od njih su respektabilne osobe koje imaju slične stavove kao mi. Ja bih rekao prvenstveno da ćemo sačekati rezultati koji će još jasnije pokazati pobjedu HDZ-a", rekao je Reiner.

22:11 "Očekujemo najmanje 70 mandata i vjerujem da će se taj rezultata obistiniti još do ponoći. Tako diše Hrvatska!", rekla je Rimac. Odgovarajući na pitanje kome će predsjednica Kolinda Grabar Kitarović ponuditi mandat za sastavljanje Vlade, Rimac kaže da će se pričekati službene rezultate kada će "Kolinda Karamarku dati mandat za sastavljanje vlade".

22:01 Nastupila je euforija nakon objave prvih službenih, ali nepotpunih rezultata izbora prema kojima HDZ ima 63 mandata.

22:00 "Mi ćemo o koaliciji promišljati kad dobijemo rezultate. Ukoliko postoji dobra volja svaka vlada može odraditi posao. Ono što je važno naglasiti jest da je koalicija predvidjela reforme, surađivat ćemo sa svima koji žele promjene", rekao je Tomislav Čorić iz HDZ-a.



21:46 HDZ časti večeras velikim količinama pečene svinjetine

21:45 "Prvo moramo sačekati rezultate i vidjeti koliko tko ima mandata. HDZ je spreman za suradnju s bilo kojom opcijama koji žele ozbiljne i strukturne reforme. MOST je isticao da želi promjene, ostvarili su respektabilan rezultat. Tamo ima ljudi koje poštujemo, dakle spremni smo i na te razgovore. Svakome od nas moraju biti promjene dijalog a ne konflikt, a to je ono na temelju čega treba voditi razgovore, a ne dijeliti plijen.", rekao je Jandroković.

21:36 Svirka tamburaša u HDZ-ovom stožeru sve je glasnija i sve je više ljudi iz vrha stranke.



"Sigurni smo da će doći do potpunih pomaka u odnosu na izlazne ankete. Razlika će biti 9,10 mandata sigurno, moći ćemo formirati vladu, Karamarko će sutra sigurno krenuti u pregovore. Isto se dogodilo i u 2007. i 2011., veliko precijenjivanje SDP-a i potcjenjivanje HDZ-a", rekla je Maletić dodajući da ih raduje uspjeh Mosta kao i da su su pozitivno iznenađenje. Maletić kaže da se Most pojavio u pravom trenutku i zato dobro prolaze.



"Nakon obrade rezultata i objave sve opcije su otvorene, ali mi smo sigurni da ćemo imati dovoljno za formiranje vlade", zaključila je Maletić.

21:30 Zdravko i Zoran Mamić pojavili su se večeras u stožeru "Domoljubne koalicije", što i nije neko iznenađenje nakon što su braća otvoreno, preko medija i financijski, podržavala HDZ i njegove kandidate posljednjih godina.



21: 23 "Mogu vam pouzdano reći da predsjednik Karamarko nije ni sa kim razgovarao, niti će to učiniti do konačnih rezultanata izbora", rekao je Reiner o glasinama da je HDZ već otvorio razgovore o eventualnim koalicijama.

21:22: U stožeru HDZ-a vlada dobro raspoloženje, povelo se i kolo, a s kolom i glasna pjesma.

Tekst se nastavlja ispod oglasa

21:20 "Očekujemo desetak mandata više od koalicija Hrvatska raste. S obzirom da se naš program temelji na reformama, ukoliko u Mostu žele takve reforme, mislim da među njima ima onih s kojima se može razgovarati, koji žele drugačiju Hrvatsku nego što je bila posljednje četiri godine, rekao je Goran Marić iz HDZ-a

21:12 Atmosfera u HDZ-ovom stožeru slavljenička, maše se zastavama, HDZ-ovci tvrde da je za njih situacija bolja nego ankete pokazuju.



"Informacije s terena kažu nam da HDZ stoji sve bolje i bolje. Pa u ovom času mi je to teško reći za mandate, ali mi očekujemo sigurno imati više mandata od SDP-a. Možda 6,7 ili 10 mandata, teško mi je to reći", rekao je Reiner ponvivši tezu da su glasovi za MOST protestni glasovi kao i da je lista složena od vrlo različitih osobnosti.





"Mi ćemo biti apsolutno otvoreni za sve one koji će dijeliti naše ideje o programu o potrebi strukturnih reformi, a takvim ima i u Mostu", rekao je Reiner na kraju.

21:11 "Ne mogu vam otkrivati detalje, naša je procjena da ćemo imati desetak mandata više od SDP-ove koalicije. Razgovarat ćemo sa svima koji žele promjene u Hrvatskoj. Dosta stranaka govori o reformama, na tom tragu ćemo tražiti suradnju. Most je ostvario respektabilan rezultat, trend je to pokazao. I sa njima ćemo rezgovarati. Most je vodio jednu dobru kampanju, fokusirali su se na birače koji nisu ni za HDZ ni za SDP. Vidjet ćemo kad dođu rezultati jesmo li mogli više, kampanja je bila teška, Milanović je bio voditelj te teške kampanje, bilo je i govora mržnje", rekao je Jandroković.

20:45 "Mi sada imamo samo izlazne ankete jedne anketne kuće, mi čekamo s puno zanimanja rezultate DIP-a, mi mislimo da ćemo nakon njih biti pobjednici izbora.", rekao je tajnik HdZ-a Kovač dodajući da HDZ želi preporod



"Ipak mislim da ćemo do kraja večeri imati komfornu većinu.", rekao je Kovač na kraju.

20: 22 "Mi smo pobjednička koalicija, prema našim podacima imamo 65 mandata. Bitno je da su građani pokazali crveni karton nesposobnoj vladi. Mi smo za reformu, nikakva velika koalicija sa SDP-om dolazi u obzir. Građani su pokazali što misle o sada već bivšem premijeru. Naravno da će biti reformi, treba biti odlučan, treba biti hrabar", rekao je Ivan Tepeš član HSP-AS.

20:15 "Mi smo uvjereni da ćemo biti komforni pobjednici ovih izbora i da ćemo krenuti u koaliranje nove hrvatske vlade. Izborne ankete nas ne fasciniraju, mi smo na njih navikli. Uvjereni smo u svoju pobjedu. Dobro stojimo u svim zagrebačkim jedinicama. Most je uspio privući jedan dio glasača, ali pitanje je još koliko će mandata dobiti", rekao je tajnik Kovač.

20:10 "Drago mi je da ste dobro raspoloženi i da zbijate šale", rekli su Reiner i Kovač odgovarajući na pitanje je li istina da je HDZ ponudio Dragi Prgometu mjesto predsjednika Sabora.

19:50 U stožera HDZ-a pristižu sportaši i estradnjaci, pa su tako viđeni Slavko Goluža, Mate Bulić, Ardian Kozniku i Dalibor Bagarić.

19:48 "HDZ će imati 68 mandata i to bez dijaspore" rekao je Čuljak za Index dodajući kako je uvjeren da je večeras vrijeme za veliko slavlje HDZ-a.

19:29 Velimir Bujanec VIP je uzvanik u restoranu Gastro.

19: 22 "Ovo su izlazne ankete, one su za nas uvijek bile nepovoljne. Pokazat će se, kada dođu podaci s terena, da je situacija u našu korist. Velika je izlaznost naših članova i simpatizera, situacija će se promijeniti. Mislim da će rezultati biti drugačiji i da neće trebati zvati Most ili nekog drugog", rekao je Tomislav Čuljak iz HDZ-a.

19: 18 "Vidjet ćemo na kraju kako će se MOST postaviti s obzirom na to što su ovjerili kod javnog bilježnika", rekao je tajnik Kovač komentirajući izlazne ankete.

19: 16 "Mi nikad nismo komentirali ankete, naše biračko tijelo nije sklono anketama. Znamo da je 2007. i 2011. razlika bila 9 mandata, mi očekujemo još bar 10 mandata. Vjerujem da će Most imati manje mandata", rekla je Rimac.

19:13 "Ne zaboravite, i na prošlim izborima razlika između izlaznih anketa i konačnih rezultata bila je devet mandata za HDZ. Tako mislim da će biti i ovog puta", rekao je Željko Reiner iz HDZ-a. Na upit novinara Indexa što ako razlika ovog puta otiđe na računa SDP-a, Reiner se samo nasmijao.



"Ne brinite, imat ćemo komfornu većinu u Saboru", rekao je Reiner. "Most je fenomen protesnih raznorodnih glasova u Hrvatskoj. Mi mislimo da ćemo mi moći bez bilo kakve koalicije, a kad osvojimo većinu svatko kome je stalo do Hrvatske bit će dobrodošao", rekao je Reiner na kraju.

19: 09 Na licima okupljenih u HDZ-u su iznenađenio rezultatima izlaznih anketa, svi su očekivali bolje, ali i dalje su iznenađeni. Više je stotina okupljenjih, očekuju oko tisuću i pol ljudi. "Ankete su se pokazale inače nevjerodostojnim, mi smo uvjereni u pobjedu nakon rezultata. Imat ćemo komfornu razliku i bit ćemo pobjednici", rekao je tajnik HDZ-a Kovač.

19:05 Josipa Rimac je zahvalila svima koji su dali glas Domoljubnoj koaliciji i rekla da do kraja večeri očekuje još najmanje 9 mandata bez dijaspore.

"Prema našim podacima, sigurno ćemo imati još 9 mandata, minimalno i bez dijaspore," rekla je Rimac i izrazila uvjerenje u pobjedu.

19:02: Prema izlaznim anketama koje je za hrvatske televizije proveo Ispos puls rezultati su sljedeći:HDZ-ova koalicija 56 mandata, SDP-ova koalicija 56, MOST 18, IDS 3, ŽIVI ZID 3, Bandić 2



19:00 Od vrha stranke tu je tek Mirko Kovač glavni tajnik HDZ-a, no sala se lagano puni. Među ljudima koji su u sali svi su gotovo uvjereni u pobjedu njihove koalicije. HDZ i njihovi sateliti mogli bi osvojiti natpolovičnu većinu te neće trebati ići u koaliciju koja bi bila proširenje ove postojeće, uvjereni su.

18:55 Među prvima je u restoran Gastro Globus stigao Ivan Tepeš iz HSP - AS, a može se čuti kako će se večeras ovdje slavit do kasno u noć.





"Desni je stožer pod vodstvom Karamarka čitavu svoju strategiju bazirao na zagovaranju nacionalističkih osjećaja i time pokušava mobilizirati pristaše prije svega u ruralnim područjima i među građanskim nižim slojevima", tvrde strani mediji koji prate izbore u Hrvatskoj.



"Optimističan sam glede izbornih rezultata i vjerujem da će izlaznost biti velika", rekao je Karamarko danas nakon što je obavio svoju građansku dužnost na biralištu.